Továbbra is lavinaveszély van Nyugat-Ausztriában
Valamivel enyhült a helyzet, de 2200 méter feletti magasságban továbbra is fokozott lavinaveszély van az Ausztria nyugati részén fekvõ Tirol és Vorarlberg tartományban.
Az Ausztria nyugati részén fekvõ Tirol és Vorarlberg tartományban továbbra is komoly lavinaveszély van. Az ötös fokozatú skálán hármas riasztás van érvényben a területen – írja a Die Presse. 

A veszélyesebb területeken nemcsak az odamerészkedõk súlya válthat ki lavinaomlást, hanem 

a melegedõ idõjárás miatt is könnyen megmozdulhat a hó. 

A szakértõk mindenképpen óvatosságra intenek mindenkit, aki fõleg a szeles részeken és az árnyékos lejtõkön akar síelni. De hangsúlyozzák, hogy azzal is számolni kell, hogy a hótáblák akár maguktól is megmozdulhatnak. 

A Die Presse azt írja, hogy 

a hétvégén ketten haltak meg lavina miatt Ausztriában. 

Egy 16 éves lányt szombaton sodort el a lezúduló hó a karintiai Turracher Höhe vidékén. A hóomlást egy sízõ indította el. A 150 méter széles és 200 méter hosszú hótábla maga alá temette a 16 éves fiatalt, aki a klagenfurti kórházban belehalt súlyos sérüléseibe. 

A hétvégi lavinák másik áldozata egy 52 éves túrázó volt. A férfi egyedül kirándult a salzburgi Thomatal település közelében lévõ Königstuhl hegyen, amikor elsodorta a hó. Körülbelül másfél óráig lehetett a hó alatt: meghalt, mire megtalálták.
Voralberg Tirol Ausztria lavinaveszély